Rol die olywe, tamaties en roosmaryn op in die deeg en maak klein bolletjies. Bak op die braai of in die oond.
Lê spek neer op ’n plat oppervlak sodat die lang kante van die spek net-net oor mekaar lê. Sit die filet in die middel van die spek. Pak ’n lekker laag sampioene oor die pesto. Begin van ’n kant af die spek om die filet vou sodat dit die filet toemaak. Laat rus vir ’n ruk in die yskas (ongeveer 2 uur of tot benodig vir die braai). Braai vir 40-50 min. in ’n toeknyprooster (of jy sal dit in foelie moet sit as jy nie ’n toeknyprooster het nie) tot gaar is na smaak.
Sny patats in dun ringetjies en pak in gesmeerde bak vir braai of oond. Gebruik 1 eetlepel botter vir elke 2 patats. Gooi lekker baie Amarula sodat dit die patats toemaak en daarin kan kook. Sit in ’n bak wat op die vuur (of in die oond) kan gaan, en sit ’n deksel op of gebruik foelie (ons het foeliebakkies met foelie bo-oor gebruik. Plaas in oond of sit laag oor kole. Pak bie kole rondom en pak ’n paar kole oor die deksel sodat dit kan kook. Die patats is gereed sodra dit sag is.
Smeer kersiekonfyt in die middel (los so 1 cm bo en onder sodat dit nie uitloop nie) en sit ’n snytjie briekaas op die konfytlagie. Vou dit oormekaar, smeer die binnelaag met ’n lagie melk of gebruik 1 geklitste eier en verf aan sodat dit aanmekaar kan plak. Druk die bo- en onderpunte toe sodat die kaas nie kan uitloop nie. Sit die stokkie in, maar moenie reg deur steek nie. Sit dit versigtig op die rooster en draai gereeld. Braaityd sal ongeveer 15-20 min. wees. Klop aan die deeg: Wanneer dit hol klink, is dit gaar.
Sny avokado’s in die helfte. Haal ’n bietjie van die avokado uit met ’n lepel en hou eenkant in ’n mengbak. Gooi al die bestanddele saam en meng goed. Skep die mengsel terug in die avokado’s in.
Sny die piesang oop in die lengte bo, maar wees versigtig om nie regdeur te sny na onder nie. Trek die piesang saggies oop en druk die Rolos in die sloot. Sit die malvalekkers bo-op en draai dit in die foelie toe. Maak seker dit word op die braai gesit met die gesnyde kant altyd na bo sodat alles nie uitloop nie. Dit is reg sodra die Rolos mooi gesmelt het. Sit voor met roomys.
Maak die vanieljemuffinmengsel volgens die instruksies aan. Neem ’n blikkie vrugte en plaas dit onder in die pot. Plaas die muffinmengsel bo-oor. Sit die pot se deksel op en bak op die vuur.